

ZAPISNIK 16. SJEDNICE VMO-a Donje Svetice

održane 30. 8. 2022. u 18:30 sati u prostorijama mjesne samouprave Mjesnog odbora Volovčica, Kriška 20


Prisutni članovi Vijeća:

1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić


Predsjedava Valentina Bedeković, predsjednica Vijeća

Zapisnik vodi: Valentina Bedeković

Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 16. sjednicu Vijeća Mjesnog odbora.

Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. Zahvaljuje svima na dolasku.

Daje prijedlog zapisnika sa 15. sjednice na razmatranje.
Zapisnik je jednoglasno prihvaćen.

Predsjedavajuća pita vijećnike ima li dodataka dnevnom redu.
Dnevni red 16. sjednice jednoglasno je prihvaćen.



D N E V N I     R E D:

1. Izbor novog člana Mandatnog povjerenstva 
1. Stavljanje mandata člana VMO Donje Svetice u mirovanje
1. Izbor  za novog potpredsjednika VMO Donje Svetice
1. Donošenje Zaključka o odabiru prioriteta za Plan komunalnih aktivnost 2023.
1. Aktualna komunalna problematika,
1. Razno: izvješća, pitanja i prijedlozi.



1. Točka dnevnog reda:
S obzirom na zamrzavanje mandata vijećnice Milene Žganjer na najmanje šest mjeseci, a ona je bila predsjednica Mandatnog povjerenstva, Vijeće mora odabrati novog trećeg člana ili članicu povjerenstva.
Za treću članicu Mandatnog povjerenstva izabrana je Valentina Bedeković.
Za predsjednicu Mandatnog povjerenstva izabrana je Dijana Požgaj, dosadašnja članica povjerenstva.
Z A K LJ U Č A K
o izboru novog člana Mandatnog povjerenstva

	1. Na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/20), predsjednica Mandatnog povjerenstva, Milena Žganjer stavila je svoj mandat člana Vijeća, u mirovanje zbog osobnih razloga.
 

        2. Na temelju članka 6. stavka 2. Poslovnika o radu Vijeća Mjesnog odbora Donje Svetice donesenog 26. lipnja 2018. godine, kako bi se ispunio uvjet od tri člana Mandatnog povjerenstva, u Mandatno povjerenstvo Vijeća Mjesnog odbora Donje Svetice  (u nastavku teksta: Vijeće) bira se novi član.


          3. U Mandatno povjerenstvo za trećeg člana odabran/a je:
	  Valentina Bedeković, nakon čega Mandatno povjerenstvo čine:

1. DIJANA POŽGAJ
2. GORAN RADOVANOVIĆ
3. VALENTINA BEDEKOVIĆ
           
         4. Za predsjednika Mandatnog povjerenstva izabrana je Dijana Požgaj.
 

2. Točka dnevnog reda:
Mandatno povjerenstvo donosi izvješće o stavljanju mandata M. Žganjer u mirovanje.


I Z V J E Š Ć E
o mirovanju mandata članu Vijeća Mjesnog odbora Donje Svetice

I.

1. Mandatno povjerenstvo konstatira da je članica Vijeća Mjesnog odbora Donje Svetice Milena Žganjer izabrana na kandidacijskoj listi MOŽEMO! - POLITIČKA PLATFORMA
    ZAGREB JE NAŠ!
NOVA LJEVICA - NL
ZELENA ALTERNATIVA - ODRŽIVI RAZVOJ HRVATSKE - Zelena alternativa - ORaH
[bookmark: _Hlk112321335]ZA GRAD; na temelju  članka 12. stavka 1. Odluke o izborima članova vijeća gradskih četvrti i mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/20), stavila svoj mandat u mirovanje zbog osobnih razloga.
2.  Po odredbi stavka 2. navedenog članka Odluke,  s danom dostave pisanog zahtjeva, 
    12. kolovoza 2022., mandat člana Vijeća stavlja se u mirovanje.


II.

Mandatno povjerenstvo predlaže Vijeću da prihvati ovo izvješće i donese Zaključak o mirovanju mandata članu Vijeća.


3. Točka dnevnog reda:
S obzirom da je Milena Žganjer, dosadašnja potpredsjednica Vijeća, zamrznula mandate, Vijeće treba odabrati novog potrpedsjednika ili potpredsjednicu.
Za novu potpredsjednicu Vijeća mjesnog odbora Donje Svetice, Valentina Bedeković predlaže Dijanu Požgaj. 
Vijećnica Dijana Požgaj pokazala je izniman trud i zalaganje u raduVijeća, te smatram da bi bila izvrsna potpredsjednica. Članica je našeg koalicijskog partnera SDP-a, te bismo time također učvrstili i ojačali našu suradnju.
Prijedlog se daje na razmatranje.
Svi vijećnici podržavaju izbor Dijane Požgaj za potpredsjednicu i izražavaju vjeru u njezino uspješno obavljanje funkcije.
Prijedlog se stavlja na glasanje. Dijana Požgaj jednoglasno je izabrana za potpredsjednicu VMO Donje Svetice.
Novoizabrana potpredsjednica zahvaljuje na ukazanom povjerenju i izražava namjeru i spremnost da što bolje obavlja svoju dužnost.

ZAKLJUČAK
o Izvješću Mandatnog povjerenstva o mirovanju mandata potpredsjednice  Vijeća Mjesnog odbora Donje Svetice  i početku obnašanja dužnosti novoizabrane   potpredsjednice  Vijeća


I. Prima se na znanje Izvješće Mandatnog povjerenstva o mirovanju mandata potpredsjednici  Vijeća Mjesnog odbora Donje Svetice  i početku obnašanja dužnosti novoizabrane potpredsjednice Vijeća.

II. Dana 12. kolovoza 2022. započinje mirovanje mandata iz osobnih razloga potpredsjednici  Vijeća Donje Svetice  Mileni Žganjer.


Dana 01.09.2022. Dijana Požgaj  započinje s obnašanjem dužnosti potpredsjednice  Vijeća.

III. Ovaj će zaključak biti objavljen na oglasnoj ploči u sjedištu Mjesnog odbora Donje Svetice .


Z A K LJ U Č A K
o izboru potpredsjednika/ce Vijeća Mjesnog odbora Donje Svetice 


1. Za potpredsjednika/cu Vijeća Mjesnog odbora Donje Svetice  izabran/a je

DIJANA POŽGAJ.


	2. Ovaj zaključak bit će objavljen u na oglasnoj ploči u sjedištu Mjesnog odbora Donje Svetice.



4. Točka dnevnog reda

 Donošenje Zaključka o odabiru prioriteta za Plan komunalnih aktivnost 2023.
S obzirom na to da trebamo dati jedan veći prijedlog za PKA za ovu godinu, smatramo da to treba biti uređenje dvorišta i ograde škole.
Z A K LJ U Č A K
o određivanju prioriteta za Plan komunalnih aktivnost 2023.

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da u PKA uvrsti
1. Uređenje školskog igrališta OŠ Fran Krsto Frankopan:
· atletsku stazu s igralištem u sredini, igralište za odbojku i košarku i stolove za stolni tenis, 
· Dječje igralište sa spravama za igru, prostor za učionicu na otvorenom i zeleni prostor s klupama za odmor i dokolicu učenika,
· Potrebno je zadržati postojeći vrt koji učenici sade. 
· Potrebno je sačuvati postojeća stabla gdje god je to moguće te posaditi nova stabla gdje god je moguće i potrebno. 
· Osim dvorišta, ograda je u lošem stanju, pa će biti potrebna i njezina zamjena. Potrebno je osigurati dobru rasvjetu igrališta.
Također, važno je da se sve površine dobro iskoriste i urede te da ne bude zabačenih i neuređenih kutaka.


5. Točka dnevnog reda: Aktualna komunalna problematika

5.1. Nastavno na zaključak o parku 99. Brigade, iz GČ-a su poslali upit prema Zrinjevcu o tome u čijoj je nadležnosti. Kad smo ga htjeli uvrstiti u PKA (dodati stolove i promijeniti podloge), rečeno nam je da se ne mogu raditi intervencije na dizajnu jer je to autorsko djelo. Zamolili smo da samouprava stupi u kontakt s autorom ili nam da neke informacije, međutim nismo još ništa primili.
 
5.2. Stupići ispred škole  Fran Krsto Frankopan zbog nedopuštenog parkiranja. Koje bi bilo najbolje rješenje? Zaključak je da treba zatražiti postavljanje dva stupića kod kolnog ulaza u školu. Uskoro bi trebala započeti rekonstrukcija pločnika i drvoreda sa zapadne strane Ivanićgradske, pa bi u to trebalo uključiti rješavanje tog problema.

Z A K LJ U Č A K
o rješavanju komunalne problematike

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da
· u budućoj rekonstrukciji pločnika i nogostupa sa zapadne strane Ivanićgradske ulice uvrsti i postavljanje dva stupića koji bi onemogućili nepropisno zaustavljanje kod kolnog ulaza u dvorište OŠ Fran Krsto Frankopan. 

 5.3. GČ je poslala upit o k.č. 3831 ko PEŠČENICA - Lonjička ulica
“u srpnju je srušena stara derutna jednokatnica u Lonjičkoj ulici (k.č. 3831 ko PEŠČENICA) u vlasništvu Grada Zagreba.  Molim vas informacije o razlozima rušenja (osim što je zgrada bila derutna) i planovima Grada za tu k.č. s obzirom da imamo upite stanovnika naselja koji su planovi s tom k.č.”
Zasad još nismo primili povratne informacije, provjeriti do iduće sjednice.
5.4. HŽ popunio rupe na Livadarskim putovima. Stanari se žalili da je kamen koji su navezli prekrupan. Treba staviti malo sitniji kamen barem odozgo. Uputit ćemo mail na HŽ i Gradsku četvrt.
5.5. Prijedlog za dnevni red iduće sjednice: Raskrižje Vukovarska-Donje Svetice.
Vijećnik Davor Nikolić predlaže da se stavi strelica za skretanje ulijevo iz DS prema istoku.
Raspravljat ćemo detaljnije i glasati o tome na idućoj sjednici.

6. Točka dnevnog reda. Razno:
6.1. Izvješće o provedbi PKA-postavljene nove klupe i stolovi na ulazu HAŠK-a. Posao je odlično obavljen.

6.2. Od Vijeća mjesnog odbora Donje Svetice traži se mišljenje o geodetskom elaboratu za dječje igralište UPU Heinzelova-Vukovarska, na kazeti D2. Vijeće daje pozitivno mišljenje.

6.3.Gradnja stambeno-poslovne zgrade u ulici Donje Svetice, kod Kauflanda.
Vijećnici se pitaju zašto se Vijeće mjesnog odbora ne mora obavijestiti o izdavanju građevinske dozvole u našem Mjesnom odboru.
Z A K LJ U Č A K
o rješavanju komunalne problematike

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da zatraži od nadležnih službi da se
· svi budući zahtjevi za građevinske dozvole na području nekog MO-a budu poslane na uvid i mišljenje VMO-u i VGČ-u, s obzirom na to da je Grad Zagreb u procesu izmjene GUP-a te potiče sudjelovanje građana, smatramo da je ovo bitno kako bi se spriječila brza izgradnja na parcelama koje bi po novom GUP-u mogle dobiti novu namjenu, uglavnom javnu.
Zaključak je prihvaćen .

6.4. Raskrižje Planinska - Donje Svetice.  Nisu uredili horizontalnu signalizaciju. Poslati upit o napretku radova.
Sjednica završava u 20 sati.



KLASA:024-08/22-03/1682
URBROJ:251-13-11-11-22-2 
Zagreb, 30. kolovoza 2022.


Predsjednica Vijeća Mjesnog odbora
Donje Svetice
           																		           Valentina Bedeković, v.r. 


